OpenLLM-France/wikimedia huggingface dataset:
# James Soutter

James Tindal Soutter (Echt, Aberdeenshire, 1 de gener de 1885 – Edimburg, 8 d'agost de 1966) va ser un atleta escocès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa d'atletisme. En els 400 i 800 metres quedà eliminat en semifinals, mentre en els 4x400 metres relleus guanyà la medalla de bronze amb l'equip britànic.
El 1910 comença a destacar guanyant el títol universitari escocès de les 880 iardes. El 1911 amb el Blackheath Harriers guanyà el títol AAA del 4x400 metres relleus.
Durant la Primera Guerra Mundial serví a França i a l'Àfrica oriental.

## Referències

* 1 2 3 «James Soutter Olympic Results». sports-reference.com. Arxivat de l'original el 22 de setembre 2009. [Consulta: 2 juliol 2016].
# Ramon Brunells

Ramon Brunells (Sant Joan de les Abadesses, Ripollès, 19 de maig de 1782 - Sant Joan de les Abadesses, Ripollès, 13 de novembre de 1854) fou mestre de capella i organista.
L’any 1807, obtingué el magisteri de la col·legiata de Sant Joan de les Abadesses, malgrat que el primer lloc en les oposicions havia estat ocupat per Honorat Alberich i Coromines.
Segons Pau Parassols i Pi, al final de la seva vida, Brunells hauria destruït les seves composicions, que, pel que sembla, eren d’elevada qualitat. Malgrat ser poc conegudes, aquestes obres van ser reconegudes per alguns contemporanis, com el mestre Juncà i el mestre Andreu de Barcelona.
Es conserven, però, obres seves al fons musical de la catedral de Girona (GirC).

## Referències

* 1 2 OLARTE, Matilde. «Brunells, Raymundo», Diccionario de la Música Española e Hispanoamericana. Madrid: SGAE, 1999-2002, vol. 2, p. 741.
* ↑ GREGORI I CIFRÉ, Josep Maria; MONELLS I LAQUÉ, Carme. Inventaris dels fons musicals de Catalunya. Volum 6: Fons de l'església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Barcelona: Universitat Autònoma de Barcelona, 2012.
* ↑ «La Música de Sant Joan de les Abadesses» (en català), 1999. [Consulta: 23 novembre 2024].
* ↑ «Obres de Ramon Brunells a l'IFMuC. Base de dades dels fons musicals de Catalunya». IFMuC - Inventari dels Fons Musicals de Catalunya. [Consulta: 29 agost 2023].
# Luigi Silingardi

Luigi Silingardi fou un cantant baix italià.
El 1842 va cantar a La Fenice de Venècia. Va debutar al Liceu de Barcelona el 8 d'abril de 1848 en un concert a benefici de la cantant Amalia Brambilla-Verger. Després, durant la temporada 1848-1849 hi va cantar en diverses òperes. Cal destacar especialment el paper de Girogio a I Puritani, que cantà deu vegades.
L'any 1850 el trobem al Teatro del Circo de Madrid en l'òpera Gemma di Vergy de Donizetti. El 1855 cantà La Traviata al teatre São Carlos de Lisboa, teatre en el qual cantà també I Puritani el 1857.

## Referències

* ↑ Alier, Roger. Gran Teatre del Liceu. Poema satíric en català. Biblioteca de Catalunya. ISBN 9788478450305.
* ↑ http://amadeusonline.net/almanacco.php?Giornata=Luned%EC&Giorno=29&Mese=10 Arxivat 2015-12-22 a Wayback Machine.
* ↑ http://www.amadeusonline.net/almanacco.php
# Rasac de Saucinhac

Rasac de Saucinhac (en francès Razac-de-Saussignac) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 327 | 310 | 282 | 274 | 308 | 332 | 395 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2006 | Joël Beltramini | |
| 2006- | René Visentini | |

## Referències

* ↑ «Toponímia occitana». Arxivat de l'original el 2012-03-15. [Consulta: 30 novembre 2010].
# Accident aeri de la selecció de futbol de Zàmbia de 1993

El vespre del 27 d'abril de 1993, un avió DHC-5 Buffalo de transport de la Força Aèria de Zàmbia es va estavellar contra l'oceà Atlàntic poc després de partir cap a Libreville, Gabon. El vol portava la major part de la selecció de futbol de Zàmbia a un partit de classificació de la Copa del Món de la FIFA de 1994 contra la Senegal a Dakar. Els 25 passatgers i cinc tripulants van morir. La investigació oficial va concloure que el pilot havia apagat el motor equivocat després d'un incendi del mateix. També es va trobar que la fatiga del pilot i un instrument defectuós havien contribuït a l'accident.

## Víctimes

Totes trenta persones a bord van morir a l'accident.

### Tripulació

* Coronel Fenton Mhone (pilot)
* Tinent Coronel Victor Mubanga (pilot)
* Tinent Coronel James Sachika (pilot)
* Major Edward Nambote (enginyer de vol)

### Futbolistes

* Efford Chabala (porter)
* John Soko (defensa)
* Whiteson Changwe (defensa)
* Robert Watiyakeni (defensa)
* Eston Mulenga (defensa)
* Derby Makinka (centrecampista)
* Moses Chikwalakwala (centrecampista)
* Wisdom Mumba Chansa (centrecampista)
* Kelvin "Malaza" Mutale (davanter)
* Timothy Mwitwa (davanter)
* Numba Mwila (centrecampista)
* Richard Mwanza (porter)
* Samuel Chomba (defensa)
* Moses Masuwa (davanter)
* Kenan Simambe (davanter)
* Godfrey Kangwa (centrecampista)
* Winter Mumba (defensa)
* Patrick "Bomber" Banda (davanter)

### Cos tècnic

* Godfrey "Ucar" Chitalu (entrenador)
* Alex Chola (assistent)

## Referències

* ↑ «ASN Aircraft accident de Havilland Canada DHC-5D Buffalo AF-319 Atlantic Ocean, off Gabon». Aviation Safety Network. Flight Safety Foundation. Arxivat de l'original el 5 de desembre 2013. [Consulta: 19 desembre 2010].
* ↑ «'Faulty plane' killed Zambia team». BBC News. British Broadcasting Corporation, 28-11-2003 [Consulta: 17 desembre 2010].
* ↑ Montville, Leigh «Triumph On Sacred Ground». Sports Illustrated. Time Inc., 18-10-1993 [Consulta: 17 desembre 2010]. Arxivat 5 de desembre 2013 a Wayback Machine.
* ↑ BBC – Famous Air Crash Victims – Part 3: Sportsmen
* ↑ «Today marks 19th Anniversary of Gabon Air disaster». Lusaka Times, 27-04-2012 [Consulta: 25 abril 2013].
# Uraki

Uraki (en rus: Ураки) és un poble de la República de Komi, a Rússia, segons el cens del 2010 tenia un habitant.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Dragó de cua negra

El dragó de cua negra (Callionymus pusillus) és una espècie de peix de la família dels cal·lionímids i de l'ordre dels cipriniformes que es troba des de Lisboa (Portugal) fins a la Mediterrània septentrional (incloent-hi la mar Adriàtica, la mar Egea, la mar Negra, el Líban i Israel).

## Referències

* ↑ FishBase (anglès)
# François Schwab

François Schwab (Estrasburg, 18 d'abril de 1829 - Estrasburg, 9 de maig de 1882), nom complet François Marie Louis Schwab, fou un crític musical i compositor francès.
Va ser director d'una revista musical d'aquella ciutat alsaciana, així com de la Societat de Música, i entre les seves composicions mereixen menció especial una missa que fou executada a Estrasburg, París i Madrid. També va compondre tres òperes còmiques, nombroses cantates i altres obres com:
* Gambrinus (1872)
* Tantum ergo. per a cor mixt (3 o 4 veus), orgue. en Ré major (1866)
* Les voix de la lyre (1863)
* O salutaris. Veu, clavecí. Do major (1860)
* Agnus Dei. Veu, piano
* Benedictus
* Cantabile de concert.

## Bibliografia

* Enciclopèdia Espasa, vol. 54, pàg. 1211. (ISBN-84-239-4554-5)
# Tania Pérez Torres

Tania Pérez Torres (Santa Coloma de Gramenet, 3 de novembre de 1991) és una exjugadora de bàsquet i preparadora física catalana.
Aler, es formà en les categories inferiors del Bàsquet Draft Gramenet i en categoria sènior jugà al Club Bàsquet Sagrat Cor de Sarrìà de la Copa Catalunya amb el qual aconseguí l'ascens a la Lliga Femenina 2 la temporada 2009-10. Dos anys després, fitxà pel Cadí la Seu amb el qual debutà a la Lliga Femenina i jugà durant sis temporades. Amb el club lleidatà guanyà dues Lligues catalanes (2015-16, 2016-17). També ha competit a la Superlliga argentina amb el Club Deportivo Berasategui (2015), amb el qual aconseguí el subcampionat, i a la Lliga polones amb el Sleza Wroclaw (2017-18). Tornà a les competicions estatals jugant al Mann Filter Zaragoza (2018-19) i l'Araski AES (2019-21). Degut a les lesions, es retirà esportivament amb vint-i-nou anys. Internacional amb la selecció espanyola en categories de formació, es proclamà campiona d'Europa sub-20 (2011).
Graduada en Ciències de l'Activitat Física i de l'Esport, s'incorporà com a preparadora física del Cadí la Seu l'estiu de 2022.

## Referències

* ↑ Vallejo, Luis. «Tania Pérez se retira a los 29 años por culpa de las lesiones con una emotiva despedida» (en castellà). Gigantes, 19-03-2021. [Consulta: 18 desembre 2023].
* ↑ «Tania Pérez ha firmado con Araski» (en castellà). Regeneracom Sports. [Consulta: 18 desembre 2023].
* ↑ «Tania Pérez, sexto fichaje del Mann Filter» (en castellà). Heraldo de Aragón, 25-07-2018. [Consulta: 18 desembre 2023].
* ↑ Gorriti, Arnaitz. «La retirada de Tania Pérez por sus lesiones dificulta la lucha por los playoffs de Araski» (en castellà). Naiz, 18-03-2021. [Consulta: 18 desembre 2023].
* ↑ «Tània Pérez torna al Cadí com a preparadora física». Segre, 08-08-2022. [Consulta: 18 desembre 2023].

## Enllaços externs

* Fitxa de Tania Pérez Torres - Competiciones FEB
# Hideo Fujimoto

Hideo Fujimoto (japonès: 藤本英男) (prefectura de Tokushima, 24 de juny de 1944) és un lluitador japonès, ja retirat, especialista en lluita grecoromana, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de plata en la competició del pes ploma del programa de lluita grecoromana. Quatre anys més tard, als Jocs de Munic, fou quart en la mateixa competició.
En el seu palmarès també destaquen tres medalles al Campionat del món de lluita, una d'or i dues de bronze, entre les edicions de 1967 i 1971.

## Referències

* ↑ «Olympedia – Hideo Fujimoto». [Consulta: 28 maig 2024].
* ↑ «International Wrestling Database». [Consulta: 28 maig 2024].
# Aleksei Sàvitx

Aleksei Nikolaevitx Sàvitx (en rus: Алексе́й Никола́евич Са́вич) (9 de març de 1810, Pushkarivka, Ucraïna, Imperi Rus – 1883) fou un astrònom rus acadèmic de l'Acadèmia Imperial de Ciències des del 1862.
El 1829 es graduà a la Universitat Imperial de Moscou i el 1833 obtingué un màster en astronomia per la seva obra "Sobre diferents maneres de determinar la longitud i la latitud dels llocs". Amplià estudis a la Universitat de Tartu, Estònia, amb Friedrich G. W. von Struve, on obtingué una àmplia informació sobre l'astronomia pràctica i l'experiència d'un excel·lent observador.
Entre 1836 i 1838 participà juntament amb E.E. Sabler i E.N. Fuss al Caucas en els treballs d'anivellament dels 879 quilòmetres que separen la mar Càspia i la mar Negra, determinant que la Mar Càspia es troba a més de 20 metres per sota de la Mar Negra. Aquest treball li proporcionà material per a una tesi doctoral, així com per a la derivació de fórmules utilitzades per calcular la refracció de la llum a l'atmosfera terrestre.
A finals de 1839 la Universitat Imperial de Sant Petersburg el contractà com a professor del departament d'astronomia i de geodèsia superior. També va ensenyar astronomia a la Marina Naval Cadet, Nikolaev Naval Academy. En els darrers anys de la seva vida fou professor a l'Acadèmia Nikolaev de l'Estat Major.
Enterrat a Sant Petersburg a Cementiri Luterà de Smolensk.
# Gerhard von Keußler

Gerhard von Keußler (Schwanenburg, Livònia, 5 de juliol de 1874 − Niederwartha, Dresden, 21 d'agost de 1949) fou un compositor alemany.
En un principi estudià Ciències naturals, publicant l'obra Die Verbreitung der Piroleen, però després es dedicà a la Música i assistí al cursos del Conservatori i de la Universitat de Leipzig, en la que es doctorà amb la Memòria Die Grenzen der Aesthelik (1902).

## Composicions

Entre llurs i figuren:
* Der Eisiedler: poema simfonic
* Morgerländische Phantasie: poema simfonic
* Auferstehung und jünstes Gericht: poema simfonic
* Vor der Rohen Sadt oratori
* Der Tod: oratori
* Gefängnisse: òpera

## Referències

* Apèndix n.º 6, pàg. 746, de l'Enciclopèdia ESPASA (ISBN 84-239-4576-6)
# Friedrich Reinhold Kreutzwald

Friedrich Reinhold Kreutzwald (nascut el 26 de desembre del 1803 a Kadrina - mort el 25 d'agost del 1882 a Tartu) fou un escriptor i metge estonià, conegut especialment per ser l'autor del Kalevipoeg.
Conegut com el Pare del cant és el primer gran escriptor de la literatura estoniana. Va contribuir de manera important al despertar nacional (Ärkamisaeg en estonià) d'Estònia.
Es graduà en medicina a la Universitat de Tartu.

## Obres

* Els antics contes del poble estonià, 1866.
* Kalevipoeg

## Notes i referències

* ↑ El servei postal estonià va emetre un bloc de dos segells el 4 de desembre del 2003 per commemorar els 200 anys del seu naixement. Vegeu: l'enllaç

## Enllaços externs

* Biografia completa Arxivat 2017-04-20 a Wayback Machine. (francès)
# Juris Alunāns

Gustavs Georgs Frīdrihs Alunāns, també conegut com a Juris Alunāns, (Jaunkalsnava, gubèrnia de Livònia, Imperi Rus, 13 de maig de 1832 - parròquia de Jostene, gubèrnia de Curlàndia, Imperi Rus, 18 d'abril de 1864) fou un filòleg i escriptor letó, un dels precursors del moviment Joves Letons (jaunlatvieši), el qual va iniciar la renaixença literària del letó. Influït per les idees del romanticisme europeu, va dedicar-se a estudiar el folclore popular, en el convenciment que en ell estava present el més genuí de les arrels nacionals letones. En la seva transcripció de cançons i llegendes va ajudar a modernitzar l'idioma, amb l'aportació de nombrosos neologismes (més de 500 mots posteriorment reconeguts com a normatius)

## Referències

* ↑ «Juris Alunāns» (en letó). Letonika - Literatura. [Consulta: 8 febrer 2015].
# Lydia Williams

Lydia Grace Yilkari Williams (Katanning, Austràlia, 13 de maig de 1988) és una futbolista australiana. Juga com a portera. El 2022 es va unir al Paris Saint-Germain de la Division 1 Féminine de França. És internacional absoluta per la selecció d'Austràlia des del 2005. A Austràlia ha jugat a AIS FP i al Canberra United (2008-act). També ha jugat als Estats Units amb les Chicago Red Stars (WPS, 2009) i el Western New York Flash (NWSL, 2014), i a Suècia amb el Pitea IF (2012-13). El 2005 va debutar amb la selecció australiana amb què va ser campiona asiàtica el 2010 i subcampiona el 2014 i ha jugat els Mundials del 2007, 2011 i 2015. Amb la sub-20 va jugar el Mundial 2006.

## Referències

* ↑ «Australia - L. Williams - Perfil con noticias, estadísticas de carrera e historia - Women Soccerway». soccerway.com. [Consulta: 23 juliol 2024].
* ↑ «Torneos FIFA Jugadores y Entrenadores - Lydia WILLIAMS», 04-11-2015. Arxivat de l'original el 2015-11-04. [Consulta: 23 juliol 2024].
# Oriol Lozano Farrán

Oriol Lozano Farrán (nascut el 23 de maig de 1981), conegut simplement com a Oriol, és un exfutbolista català que jugava habitualment com a defensa central.
Durant una carrera professional de 17 anys, va jugar principalment al Racing de Santander, representant el club en els tres categories i va participar en 156 partits competitius en sis temporades de la primera divisió.

## Carrera de club

Nascut al Sudanell, Lleida, Catalunya, Oriol va jugar va passar els seus primers anys de carrera amb la UE Lleida, el CD Onda (a quarta divisió, cedit pel Vila-real CF que va actuar com a club matriu de l'Onda) i el CE L'Hospitalet. La temporada 2004-05 va ascendir des de les reserves del Racing de Santander, debutant a la Lliga el 19 de setembre de 2004 en un empat a casa per 1-1 contra el Vila-real.
L'Oriol es va convertir en un element defensiu relativament important per als càntabres en les quatre temporades següents, jugant un total de 75 jornades i titular 65. El 17 de març de 2007 va marcar un dels tres únics gols oficials del club, en la victòria fora de casa per 2-0 davant el València CF.
Oriol va participar en 19 partits la campanya 2009-10, en la qual el Racing va tornar a evitar el descens per poc després d'acabar 16è: va ser expulsat dues vegades, una d'elles a l'últim minut en una derrota per 1-0 contra l'Sporting de Gijón. El juny de 2010, el jugador de 29 anys no va veure renovat el seu contracte i va signar amb l'Aris Thessaloniki FC de la Super League Grècia.
Abans de retirar-se l'any 2015 als 34 anys, Oriol va representar el Reial Múrcia, FC Zestafoni (Erovnuli Liga) i el Racing de nou. El setembre de 2019 es va incorporar al Bengaluru FC de la Super League de l'Índia, com a assistent d'entrenador sota el seu compatriota Carles Cuadrat. El gener següent, va ser substituït per l'entrenador de porters Javier Pinillos.

## Referències

* ↑ Valencia 0–2 Racing Santander; ESPN Soccernet, 17 març 2007
* ↑ Geijo goal sinks Gijon; ESPN Soccernet, 24 gener 2010
* ↑ «Blues appoint Julen Esnaola as goalkeeping coach». Bengaluru FC, 30-01-2020. Arxivat de l'original el 29 de novembre 2020. [Consulta: 29 juny 2020].

## Enllaços externs

* Oriol Lozano Farrán a BDFutbol
* Oriol Lozano Farrán, Fitxa a Soccerway
# Aimet

Aimet (en francès Eymet) és un municipi francès situat al departament de la Dordonya i a la regió de la Nova Aquitània.

## Fills il·lustres

* Jean-Baptiste Le Moyne compositor d'òperes.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 2.780 | 3.034 | 2.927 | 2.880 | 2.769 | 2.551 | 2.539 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Jean-Michel Magnac | RPF |
| 2008- | Jérôme Bétaille | Divers gauche |

## Agermanaments

* Grumello del Monte
* North Hatley

## Referències

* ↑ «Toponímia occitana». Arxivat de l'original el 2012-03-15. [Consulta: 1r desembre 2010].
# Orseida

Orseida (en grec antic: Oρσηίς) va ser, segons la mitologia grega, una nimfa de les muntanyes de Tessàlia, potser filla de Peneu, i la mítica antecessora dels hel·lens. En parla Apol·lodor, i diu que es va casar amb Hel·len, fill de Deucalió i de Pirra, i germà d'Amficcíon i de Protogènia. La parella va tenir tres fills: Doros, Èol i Xutos, dels quals descendeixen les principals ètnies hel·lèniques, els doris, els eolis, els jonis i els aqueus.

## Referències

* ↑ Apol·lodor. Biblioteca, I, 7, 3
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 237. ISBN 9788496061972.
# Leslie Wormald

Leslie Graham Wormald (Maidenhead, Berkshire, 19 d'agost de 1890 – Knightsbridge, Londres, 10 de juliol de 1965) va ser un remer anglès que va competir a començaments del segle xx.
Wormald va néixer a Maidenhead, i estudià a l'Eton College i al Magdalen College, de la Universitat d'Oxford. Guanyà la Grand Challenge Cup de la Henley Royal Regatta de 1910, 1911 i 1912. Remà amb l'equip d'Oxford que guanyà les edicions de 1911, 1912 i 1913 de la Regata Oxford-Cambridge. Com a membre del Leander Club el 1912 va prendre part en els Jocs Olímpics d'Estocolm, on guanyà la medalla d'or en la competició del vuit amb timoner del programa de rem.
Wormald va servir en la Primera Guerra Mundial i guanyà la Creu Militar pels seus serveis a França el 1918. Posteriorment es retirà a viure a Espanya i morí a l'Hotel Hyde Park de Londres durant una de les seves visites a Anglaterra.

## Referències

* 1 2 «Stanley Garton Olympic Results». sports-reference.com. Arxivat de l'original el 21 d’agost 2011. [Consulta: 5 juny 2017].
# Hermòfil

Hermòfil (Hermophylus, Hermophylos), fou un filòsof grec, la característica principal del qual és que era cec. L'esmenta Claudià Mamert (de Statu Anim. 3.9), que diu que fou el mestre de Teopomp de Quios en geometria.
# Beligh Mehmed Emin

Beligh Mehmed Emin o Beliğ Mehmed Emin en grafia turca moderna (mort 1760) fou un poeta otomà de Yenişehir.
Era un ulema i va servir com a cadi a algunes ciutats del Balcans. Va morir a Eski Zaghra. El seu diwan fou publicat a Istanbul el 1842; la seva poesia és de qualitat mitjana, però algunes mostren un bon grau descriptiu. La seva obra principal, en quatre tardji band, descriu els artesans turcs i els seus oficis d'una manera molt viva i descriptiva.

## Referències

* Biografia (turc)
# Una altra dona

Una altra dona (títol original: Another Woman) és una pel·lícula estatunidenca de Woody Allen, estrenada l'any 1988. Ha estat doblada al català.

## Argument

Marion (Gena Rowlands), a la cinquantena, és professora de filosofia en vacances sabàtiques. Lloga un habitatge de pas per acabar d'escriure amb calma la seva novel·la. Per una boca de ventilació, sorprèn la conversa entre una jove (Mia Farrow) i el seu psicoanalista. Trasbalsada per la desesperació de la jove, Marion decideix seguir-la, a continuació conèixer-la. Aquesta trobada la portarà a interrogar-se sobre la seva vida i la seva relació amb els altres.

## Repartiment

* Gena Rowlands: Marion
* Mia Farrow: Hope
* Ian Holm: Ken
* Blythe Danner: Lydia
* Gene Hackman: Larry
* Betty Buckley : Kathy
* Martha Plimpton: Laura
* John Houseman: el pare de Marion
* Sandy Dennis : Clara
* David Ogden Stiers: el pare de Marion, de nen
* Philip Bosco: Sam
* Harris Yulin: Paul
* Frances Conroy: Lynn
* Kenneth Welsh : Donald
* Bruce Jay Friedman: Mark
* Jacques Levy : Jack
* Kathryn Grody : Cynthia
* Michael Kirby: el psiquiatre

## Premis

* 1988:
* David di Donatello: Nominada al Millor director estranger

## Referències

* ↑ esadir.cat. Una altra dona . esadir.cat.
* ↑ «Another Woman». The New York Times.
* ↑ John Houseman mor15 dies després de l'estrena de la pel·lícula